پروان نن سه شنبه د شعبان د میاشتې پر ۹مه د افغانی سرې میاشتې له لوری د پروان ولایت اړوند په ښوونیز مرکز کې د انګلیسی، کمپیوټر او لیک او لوست برخو کې له ۹۰ تنو زده کوونکو څخه آزموینه واخیستل شوه. ارزګان ‏د افغانی سرې میاشتې له لوری د ارزګان ولایت د هراود ولسوالۍ په لبلان سیمه کې ۲۰ تنو رضاکارانو ته د لومړنیو روغتیایی مرستو په موخه دوه ورځنی روزنیز ورکشاپ نن سه شنبه د شعبان د میاشتې پر ۹مه پای ته ورسېد د ټول هیواد په کچه ‏افغانی سرې میاشتې په تېره یوه اونۍ کې د ټول هېواد په کچه د ۳۵ ښوونیز مرکزونو له لارې په ټولیز ډول ۱۰۲۷ تنه وګړو ته په بېلابېلو برخو کې لکه ښوونې او روزنې، شخصی او چاپېریالی روغتیا ساتنې، لومړنیو روغتیایی مرستو ترسره کولو او د پېښو له زیانونو د ځان ژغورنې اړوند زده کړې او ‏عامه پوهاوی ورکړی دی. ترڅنګ یې د افغانی سرې میاشتې د غړیتوب په برخه کې یې ۷۰ تنه نوی غړی هم را جذب کړی دی نیمروز ‏افغانی سرې میاشتې د خپل روغتیایی اساسی کلینیک او ګرځنده روغتیایی ټیم له لارې د نیمروز ولایت په بېلابېلو سیمو کې د تېرو ۳۰ ورځو په لړ کې په ټوله کې ۴۳۸۳ تنه وګړو ته روغتیایی خدمات وړاندې کړی. په یاده موده کې ۱۵۱۵ تنو ته له معاینې وروسته په وړیا توګه درمل ورکړل شوی،‏د ۱۱۲ ټپیانو پانسمان شوی، ۲۶۵ ښځو او ماشومانو ته بېلابېل واکسینونه تطبیق شوی، ۲۰۹۰ تنو ته روغتیایی مشورې او ۲۶۰ میندو ته له ولادت وړاندې او وروسته د شخصی روغتیا ساتنې اړوند لارښوونې شوی. همدا ډول ۱۲۱ خوار ځواکو ماشومانو ته ځانګړی خوراکی توکې هم ورکړل شوی ...